
Nr. 5.225 din 22 septembrie 2023
REFERAT DE APROBARE

la proiectul de hotărâre privind aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pentru  anul școlar 2024-2025, în vederea emiterii avizului conform de către Inspectoratul Școlar Județean Dâmbovița
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
 Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu completările ulterioare, având ca reglementare aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pentru  anul școlar 2024-2025, în vederea emiterii avizului conform de către Inspectoratul Școlar Județean Dâmbovița.
Sediul materiei privind această capacitate a Consiliului Local îl reprezintă:

a) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2), art. 129 alin. (1), alin. (2) lit. d) și alin. (7) lit. a), art. 197 alin. (1), alin. (2), alin. (4) și alin. (5), art.198 alin. (1) și art. 199 alin. (1) și alin. (2) și art. 240 din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare,

b)
art. 19 alin. (1) lit. a) și alin. (6) lit. a) din  Legea învățământului preuniversitar nr. 198/2023, modificată prin art. II și  art. IV din Ordonanța de urgență a Guvernului  nr. 72/2023;
c) art. 1 – art.34 din Metodologia privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar, aprobată prin Ordinul ministrului educație nr. 6217/2022;
d)
Hotărârii Consiliului Local nr. 18 din 22 martie 2012 privind stabilirea principiului organizării și funcționării unităților de învățământ la nivelul comunei Vulcana-Băi; 

e)
Hotărârii Consiliului Local nr. 54 din 29 august 2022 privind aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pe anul școlar 2023-2024, în vederea emiterii avizului conform de către Inspectoratul Școlar Județean Dâmbovița;

  văzând și efectul faptului că, în situația comasării, mulți elevi cu posibilități financiare vor solicita transferul către școli din Pucioasa și Târgoviște, decât să facă naveta între școli, precum și creșterea abandonului școlar, în special elevii de etnie rroma, comunitatea rromă fiind din satul Vulcana de Sus, în acest caz numărul de elevi scade și  scad și  fondurile alocate  pe baza costului standard per elev/preșcolar, 

   ținând cont de riscul de pretransfer sau restrângere de activitate ca urmare a reducerii numărului de ore pentru majoritatea profesorilor, în situația comasării școlilor, calitatea educației furnizate corelată cu standardul național de acreditare/evaluare periodică scade,

analizând și concluzionând că cheltuielile cu transportul școlar sunt mai mari decât menținerea formațiunilor de studiu, la cele două școli din comună,

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea proiectului rețelei școlare a unităților de învățământ preuniversitar de stat de la nivelul comunei Vulcana-Băi pentru  anul școlar 2024-2025, în vederea emiterii avizului conform de către Inspectoratul Școlar Județean Dâmbovița, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,

Emil DRĂGHICI

